ଭୁବନେଶ୍ୱର, ଏପ୍ରିଲ ୨୧ (ଲୋକାଲ ୱାୟାର) : ଚଳିତ ବର୍ଷ ଜୁନ୍ ୧୫ ତାରିଖ ପର୍ଯ୍ୟନ୍ତ ସବୁ ସ୍ଥାନରେ ସରକାରୀ ଅଫିସ୍, ବ୍ଲକ, ତହସିଲ, ରାଜସ୍ୱ ଓ ମାଜିଷ୍ଟ୍ରେଟ୍ ଅଫିସ ସକାଳୁଆ ହେବ ।
ଏ ନେଇ ରାଜସ୍ୱ ବିଭାଗର ଅତିରିକ୍ତ ମୁଖ୍ୟ ଶାସନ ସଚିବ ପ୍ରଦୀପ୍ତ କୁମାର ମହାପାତ୍ର ସମସ୍ତ ଜିଲ୍ଲାପାଳଙ୍କୁ ଚିଠି ଲେଖି ନିର୍ଦ୍ଦେଶ ଦେଇଛନ୍ତି ।
ଚିଠିରେ ଉଲ୍ଲେଖ କରାଯାଇଛି ଯେ, କଟକ, ପୁରୀ, ଛତ୍ରପୁର, ବ୍ରହ୍ମପୁର, କୋରାପୁଟ ଓ ଭୁବନେଶ୍ୱର ସହରାଞ୍ଚଳକୁ ଛାଡି ବାକି ସମସ୍ତ ସ୍ଥାନରେ ସକାଳ ୭ଟାରୁ ଅପରାହ୍ନ ୧ଟା ପର୍ଯ୍ୟନ୍ତ ସମସ୍ତ ସରକାରୀ ଅଫିସ ଖୋଲା ରହିବ । ଅଫିସ କାର୍ଯ୍ୟ ଭିତରେ କୌଣସି ମଧ୍ୟାହ୍ନ ବିରତି ହେବ ନାହିଁ ।
